stanford-oval/wikipedia huggingface dataset:
לידת חירום
סיבוכים אימהיים > עוויתות (התקפים)

עוויתות (התקפים) בהריון יכולים להיגרם על ידי גורמים ספציפיים להריון כמו רעלת הריון או על ידי גורמים רפואיים אחרים של התקפים כגון אפילפסיה. סימני אזהרה שעלולים לגרום לעוויתות כוללים טרום רעלת הריון, מצב שבו נשים בהריון לאחר לפחות 20 שבועות של הריון מתחילות לסבול מלחץ דם גבוה, כאבי ראש, ראייה מטושטשת, בעיות נשימה מנוזלים בריאות, חלבון בשתן מאי ספיקת כליות, ועודף אנזימי כבד, בכלל תפקוד לקוי של הכבד, וכן ליקויים בקרישה כתוצאה מחוסר תפקוד טסיות.
אם אישה בהריון מתחילה להרגיש עוויתות, צריך לתת לה עזרה נוספת וסיוע. אין לרסן את החולה, אלא להשכיב אותה על צדה השמאלי ולבדוק את דרכי הנשימה (הפה, האף, הגרון). הפיכת החולה על צדה מפחיתה את הסיכון לחנק בגלל קיא או רוק. מגנזיום גופרתי הוא הטיפול המועדף על התקפים אצל נשים הרות, עירוי שלו החל ממינון של 4 מ"ג מעל 5 דקות. אם יש אליו גישה. תחושה של חום במהלך עירוי היא נורמלית, עם זאת, קיים גם סיכון של עצירת נשימה עם שימוש מגנזיום גופרתי, אשר יתרחש כאשר המינון שניתן יהיה גבוה מדי. אם זה קורה, ניתן להשתמש בסידן גלוקוני כדי להפוך את ההשפעות (עירוי של תמיסת סידן, 10% מעל 10 דקות). באופן כללי, יש לוודא שקצב הנשימה הוא לפחות 16 נשימות לדקה ואת שרפלקס תזוזת הברך עדיין פועל לפני מתן מגנזיום גופרתי. אם מגנזיום גופרתי אינו זמין, דיאזפם יכול לשמש לטיפול עוויתות בהריון. העירוי הראשוני צריך להיות 10 מ"ג של דיאזפם שניתנו מעל לשתי דקות. לאחר מכן, ניתן לחזור על המינון. המינון הקבוע אחר כך הוא תמיסה של 40 מ"ג דיאזפם מומס בתוך 500 מ"ל של נוזל. כמות הדיאזפם צריכה להיות עד 100 מ"ג בתוך 24 שעות וזה צריך להיות במינון מינימלי כדי לשמור על האישה ערה, וקצב הנשימה שלה מעל 16 נשימות בדקה.
טיפול בעובר

כמעט 10% מהילודים צריכים טיפול החייאה. סיבוכים נפוצים של לידה הקשורים לתינוק כוללים לידת עכוז, כליאת כתפיים, זיהום, ומצבים שבהם חבל הטבור עוטף את הצוואר של התינוק (כריכת חבל הטבור).
טיפול בעובר > הערכה

היילוד מוערך כעבור 1 ו-5 דקות מהלידה תוך שימוש במבחן אפגאר. במבחן נותנים נקודות על בסיס המראה (הצבע), הדופק, העוויה (הבכי), התזוזה (מתח השרירים) והנשימה (מאמץ הנשימה), כך שלכל אחד ממרכיבים אלה ניתן ציון של בין אפס לשתי נקודות. כאשר סוכמים את ציונים של כל המרכיבים מקבלים את הציון הסופי. ציונים מתחת ל-7 בדרך כלל דורשים טיפול נוסף (ראה החייאה).
טיפול בעובר > טיפול שגרתי

לאחר ההערכה הראשונית וציונים אפגר, המטפלים מייבשים את התינוק, מנקים אותו, עוטפים אותו בשמיכות ודואגים לחמם אותו. אם יש חסימה חלקית של קנה הנשימה (לדוגמה שאיפת מים מקוניאליים) מנקים את דרכי הנשימה. את שמירת חום הגוף של התינוק אפשר לבצע או על ידי האם, בטכניקת עור לעור, או על ידי האחות, עם מכשיר חום.
טיפול בעובר > סיבוכים

בהסתמך על מספר לידות בית בארצות הברית כאומדן, סיבוכים הקשורים לילודים הם נפוצים, כגון חבל הטבור עטוף סביב הראש ב-12%–37% מהמקרים, חוסר חמצון (חנק לידה) 9% מהמקרים, דופק לא סדיר 6%, ולידת עכוז 3% מהמקרים.
טיפול בעובר > סיבוכים > לידת עכוז

בדרך כלל, הראש הוא החלק הראשון של הגוף שיוצא מתוך תעלת הלידה. עם זאת, חלקים אחרים כגון הישבן או הרגליים יכולים לצאת בראשונה. מצב זה מכונה לידת עכוז. הסיכוי ללידת עכוז עלול לעלות עם הריונות מרובים (יותר מתינוק אחד), כאשר יש מעט או יותר מדי מי שפיר, או אם הרחם הוא בצורה לא תקינה. מיילד עם ההכשרה הנכונה יכול ליילד בלידה רגילה תינוק בתנוחה זו (בהנחה שאין בעיות רפואיות אחרות), עם זאת, ניתוח קיסרי מומלץ (אם זמין). גם אם האם מעוניינת בלידה רגילה, עליה להיות בבית חולים, שם היא תוכל לעבור ניתוח קיסרי במקרה של סיבוך. ישנם מצבים רבים של לידת עכוז ודרכים שונות שבהן התינוק יכול להיתקע במהלך הלידה. כשלידת עכוז מתרחשת, המיילד מנחה את הירכיים על ידי משיכה כלפי מטה עם החזקת האגן עד שעצם השכמה מופיעה. כל כתף מועברת על ידי סיבוב התינוק לכיוון הנדרש, ולאחר מכן מסובבים את התינוק 180 מעלות כדי להעביר את הכתף השנייה. הראש מועבר בתשומת לב קפדנית לזרועות התינוק. הזרועות יצאו כלפי מטה דרך הפות, וייתכן שיש להחזיק אותן בעדינות כלפי מטה על ידי אצבעות המיילד.
טיפול בעובר > סיבוכים > לידות מוקדמות

היארעותה של הלידה המוקדמת היא כ-12%, ולידות מוקדמות הן גורם משמעותי התורם ללידות חירום לא מתוכננות. לידה מוקדמת מתרחשת לפני 37 שבועות, והסיכונים לה כוללים הריון עם עוברים מרובים, רקע של לידה מוקדמת, הפרעות מבניות של צוואר הרחם או של הרחם, זיהומים שונים באזור (רחם, דרכי השתן, נרתיק או מחלות מין), לחץ דם גבוה, שימוש בסמים, סוכרת, הפרעות דם או הריון המתרחש תוך פחות מחצי שנה לאחר הריון קודם. אותם עקרונות של לידת החירום חלים על לידת עובר מוקדמת, אף על פי שהפג יהיה בסיכון גבוה יותר לבעיות אחרות כגון משקל לידה נמוך, בעיות נשימה וזיהומים. התינוק יזדקק לטיפול רפואי נוסף לאחר הלידה ויש לקחת אותו לבית חולים המספק טיפול ליילודים, אשר עשוי לכלול אנטיביוטיקה וטיפולי נשימה.
טיפול בעובר > סיבוכים > כליאת כתפיים

בכליאת כתפיים, הכתף נתקעת לאחר שהראש יוצא, כך ששאר הגוף לא יכול לצאת. גורם הסיכון העיקרי (מלבד רקע קודם של כליאת כתפיים) הוא שהתינוק גדול מדי, דבר שיכול לנבוע מסיבות רבות: השמנת יתר אצל האם, סוכרת, או הריון שנמשך זמן רב מדי. כליאת כתפיים יכולה להוביל לסיבוכים עובריים נוספים כגון דחיסת עצב ופציעת הכתף, שבר בעצם הבריח, וכמות חמצן נמוכה לעובר (בין אם בשל דחיסה של חבל הטבור או בשל חוסר היכולת של התינוק לנשום). ניתן לאבחן כליאת כתפיים אם יש נסיגה של הראש חזרה פנימה, בין ציר למשנהו. כדי לשחרר את הכתף ניתן לבצע את תרגיל מקרוברטס, שבו שהאם מקרבת את ירכיה לבטנה, כך שברכיה רחבות זו מזו, ומפעילים לחץ קל על בטנה התחתונה, ותרגיל הבורג של וודס, שבו המיילד מכניס את ידו לתוך הנרתיק כדי לסובב את העובר.אם כל התרגילים נכשלים, על האישה לעבור ניתוח קיסרי.
טיפול בעובר > סיבוכים > חבל טבור נשמט

חבל טבור נשמט מתייחס לחבל הטבור שיוצא מן הרחם בעת שהתינוק עדיין נמצא בתוכו. מדובר במצב במסכן את התינוק. צניחות חבל יוצרות סיכון של ירידה בזרימת הדם (וזרימת החמצן) לתינוק, שכן הלידה גורמת לדחיסת חבל. אם החבל נשמט, יש להימנע מלהחזיר אותו לרחם דרך צוואר הרחם כיוון שזה מגביר את הסיכון לזיהום. במקרה כזה יש להכין את האישה לניתוח קיסרי, ובינתיים יש להרים את רגל המיטה, אם ניתן, כדי לנסות לשמור על התינוק מעל גובה החבל. אם אין טיפול זמין, אפשר לנסות להפחית את הלחץ של החבל באופן ידני ולהמשיך את הלידה, ובאותו זמן להיות מוכנים להדק ולחתוך את החבל אם יש צורך.
טיפול בעובר > סיבוכים > חבל טבור עוטף

לאחר שהתינוק נולד, ניתן לפעמים למצוא את חבל הטבור עטוף סביב צווארו או גופו של התינוק, מצב הידוע כ"חבל עורפי". תופעה זו שכיחה ומתרחשת ב-37% מההריונות, ולרוב לא נגרמות בעיות ארוכות טווח. את החבל העטוף הזה יש להחליק מעל הראש כדי שלא יימשך במהלך הלידה. אם החבל לא יוסר מהצוואר, הוא עלול לחנוק את התינוק או לגרום לשליה להתנתק באופן פתאומי, דבר שעלול לגרום לדימום חמור אצל האם ולאובדן דם וחמצן לתינוק. החבל עשוי להיות גם עטוף סביב איברים אחרים בלידת עכוז, וצריך להסירו באופן דומה במקרים כאלה.
טיפול בעובר > סיבוכים > החייאה

אם התינוק סובל מקשיים, טיפול נוסף עשוי להיות נחוץ. הטיפול מתחיל בדרך כלל עם חימום, ייבוש, וניסיון לעורר תגובה אצל התינוק. אם מובחן קושי בנשימה, דרך הנשימה נפתחת ומנוקה דרך שאיבה והחמצן מושגח; אם יש צורך בהחייאה, אפשר להשתמש במכשיר "לחץ אוויר חיובי" (המשתמש בלחץ אוויר להכניס את החמצן לריאות, תוך כדי שמירה על נתיבי האוויר פתוחים) או לעשות צנרור קנה. אם קצב הלב נמוך מ-60 דפיקות לדקה, מוסיפים דחיסות, בחזה התחתון. היחס הוא נשימה אחת, שלוש דחיסות. אם התינוק לא מגיב, אז יינתן אפינפרין.
החייאה אינה נעשית לתינוקות מתחת ל-22 שבועות של הריון ומשקלם מתחת ל-400 גרם. אפשר שתחול הפסקת החייאה אם הלב של התינוק לא מתחיל לאחר 10–15 דקות של החייאה מלאה (כולל טיפולי נשימה, תרופות, והחייאה).
בתרבות

יש עניין ציבורי בלידות חירום. ב-2017 פותחה אפליקציה ובה מסבירים את הנהלים בלידת חירום, עבור נשים היולדות באתיופיה, כיוון שהמדינה עם אחוזי תמותה גבוהים במיוחד לתינוקות.
התעמלות באולימפיאדת פריז (2024)

תחרות מוקדמות התעמלות לגברים באולימפיאדת פריז (2024) נערכה ב-27 ביולי 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. תוצאות שלב המוקדמות קבעו את המעפילים לגמר: 8 קבוצות בגמר קרב רב קבוצתי, 24 מתעמלים בגמר קרב רב אישי ו-8 מתעמלים בכל אחד מהגמרים על ששת המכשירים. התחרות חולקה לשלוש תת-קבוצות.
תת קבוצות

מתעמלים מקבוצות הלוקחות חלק בתחרות קרב רב קבוצתי התחרו יחד, בעוד שאר המתעמלים הבודדים חולקו לשש קבוצות מעורבות. הקבוצות חולקו לשלוש תת-קבוצות, בעזרת הגרלה שנערכה על ידי התאחדות ההתעמלות הבין-לאומית. הקבוצות הסתובבו יחד בין ששת המכשירים.
|  |
| --- | --- | --- | --- | --- | --- | --- |
| תת קבוצה 1 (11:00) |  גרמניה |  ארצות הברית | קבוצה מעורבת 5    אוורל בנוביץ' (קרואטיה)    טין סרביץ' (קרואטיה)    ארתור מריאנו (ברזיל)    דיוגו סוארס (ברזיל)    ארטיום דולגופיאט (ישראל)    מהדי אולפתי (איראן) |  בריטניה | קבוצה מעורבת 4    אחמד אבו אל-סוד (ירדן)    רוברטאס טבורוגאלאס (ליטא)    כריסטופר מיסארוש (הונגריה)    אודריס נין רייס (הרפובליקה הדומיניקנית)    אלפטריוס פטרוניאס (יוון)    אנדריי מונטיין (רומניה) |  קנדה |
| תת קבוצה 2 (15:30) | קבוצה מעורבת 1    אנחל ברחס (קולומביה)    ג'סי מור (אוסטרליה)    מריוס גאורגיו (קפריסין)    סמיר איט סעיד (צרפת)    קרלוס יולו (הפיליפינים)    שק וואי הונג (הונג קונג) |  הולנד |  סין |  יפן | קבוצה מעורבת 6    מילאד קארימי (קזחסטן)    נרימן קורבאנוב (קזחסטן)    ארתור דבטיאן (ארמניה)    והגאן דבטיאן (ארמניה)    עומר מוחמד (מצרים)    לאיס נג׳אר (סוריה (1980–2024)) |  אוקראינה |
| תת קבוצה 3 (20:00) |  טורקיה |  שווייץ |  איטליה | קבוצה מעורבת 3    הר וונג (קוריאה הדרומית)    לי ג'אן-הו (קוריאה הדרומית)    ריו סונג-היון (קוריאה הדרומית)    קווין פנב (בולגריה)    ריס מקלנגן (אירלנד)    טאנג צ'יה-האנג (הרפובליקה הסינית) | קבוצה מעורבת 2    ראסולג'ון עבדוראחימוב (אוזבקיסטן)    עבדוללה אזימוב (אוזבקיסטן)    חביבולו ארגאשב (אוזבקיסטן)    גלן קייל (בלגיה)    לוקה ואן דן קיבוס (בלגיה)    נואה קואביטה (בלגיה) |  ספרד |
תוצאות > תרגיל קרקע

| מקום | מתעמל | ציון D | ציון E | ענישה | סך הכול | תוצאה |
| --- | --- | --- | --- | --- | --- | --- |
| 1 |  ג'ייק ג'רמן (בריטניה) | 6.6 | 8.366 |  | 14.966 | Q |
| 2 |  קרלוס יולו (הפיליפינים) | 6.3 | 8.466 |  | 14.766 | Q |
| 3 |  ריידרלי ספאטה (ספרד) | 6.3 | 8.300 |  | 14.600 | Q |
| 4 |  איליה קובטון (אוקראינה) | 6.2 | 8.333 |  | 14.533 | Q |
| 5 |  לוק וייטהאוס (בריטניה) | 6.5 | 8.033 |  | 14.533 | Q |
| 6 |  ג'אנג בוהנג (סין) | 6.1 | 8.366 |  | 14.466 | Q |
| 7 |  ארטיום דולגופיאט (ישראל) | 6.4 | 8.066 |  | 14.466 | Q |
| 8 |  מילאד קארימי (קזחסטן) | 6.3 | 8.133 |  | 14.433 | Q |
| 9 |  שינוסוקה אוקה (יפן) | 5.8 | 8.533 |  | 14.333 | R1 |
| 10 |  ריו סונג-היון (קוריאה הדרומית) | 6.6 | 7.666 |  | 14.266 | R2 |
| 11 |  ג׳ואל פלאטה (ספרד) | 5.7 | 8.466 |  | 14.166 | R3 |
תוצאות > סוס סמוכות

| מקום | מתעמל | ציון D | ציון E | ענישה | סך הכול | תוצאה |
| --- | --- | --- | --- | --- | --- | --- |
| 1 |  ריס מקלנגן (אירלנד) | 6.3 | 8.900 |  | 15.200 | Q |
| 2 |  סטיבן נדורוסיק (ארצות הברית) | 6.4 | 8.800 |  | 15.200 | Q |
| 3 |  מקס ויטלוק (בריטניה) | 6.6 | 8.566 |  | 15.166 | Q |
| 4 |  טקאקי סוגינו (יפן) | 6.5 | 8.533 |  | 15.033 | Q |
| 5 |  אולג ורניאייב (אוקראינה) | 6.6 | 8.433 |  | 15.033 | Q |
| 6 |  נרימן קורבאנוב (קזחסטן) | 6.4 | 8.600 |  | 15.000 | Q |
| 7 |  הר וונג (קוריאה הדרומית) | 6.7 | 8.200 |  | 14.900 | Q |
| 8 |  לורן דה מונק (הולנד) | 6.4 | 8.366 |  | 14.766 | Q |
| 9 |  זו ג'ינגיואן (סין) | 5.9 | 8.700 |  | 14.600 | R1 |
| 10 |  נילס דונקל (גרמניה) | 6.4 | 8.166 |  | 14.566 | R2 |
| 11 |  שינוסוקה אוקה (יפן) | 5.9 | 8.566 |  | 14.466 | R3 |
תוצאות > טבעות

| מקום | מתעמל | ציון D | ציון E | ענישה | סך הכול | תוצאה |
| --- | --- | --- | --- | --- | --- | --- |
| 1 |  זו ג'ינגיואן (סין) | 6.4 | 8.900 |  | 15.300 | Q |
| 2 |  ליו יאנג (סין) | 6.4 | 8.833 |  | 15.233 | Q |
| 3 |  סמיר איט סעיד (צרפת) | 6.1 | 8.866 |  | 14.966 | Q |
| 4 |  גלן קייל (בלגיה) | 6.3 | 8.600 |  | 14.900 | Q |
| 5 |  אדם אסיל (טורקיה) | 6.4 | 8.466 |  | 14.866 | Q |
| 6 |  אלפטריוס פטרוניאס (יוון) | 6.3 | 8.500 |  | 14.800 | Q |
| 7 |  והגאן דבטיאן (ארמניה) | 6.0 | 8.733 |  | 14.733 | Q |
| 8 |  הארי הפוורת' (בריטניה) | 6.1 | 8.600 |  | 14.700 | Q |
| 9 |  ג'אנג בוהנג (סין) | 6.0 | 8.666 |  | 14.666 | – |
| 10 |  אשר הונג (ארצות הברית) | 6.0 | 8.633 |  | 14.633 | R1 |
| 11 |  איברהים צ'ולאק (טורקיה) | 5.9 | 8.633 |  | 14.533 | R2 |
| 12 |  וטארו טאניגאווה (יפן) | 6.0 | 8.466 |  | 14.466 | R3 |
תוצאות > קפיצות

| מקום | מתעמל | קפיצה 1> ציון D | קפיצה 1> ציון E | קפיצה 1> ענישה | קפיצה 1> ציון 1 | קפיצה 2> ציון D | קפיצה 2> ציון E | קפיצה 2> ענישה | קפיצה 2> ציון 2 | סך הכול | תוצאה |
| --- | --- | --- | --- | --- | --- | --- | --- | --- | --- | --- | --- |
| 1 |  נזאר צ'פורניי (אוקראינה) | 5.6 | 9.266 |  | 14.866 | 5.6 | 9.200 |  | 14.800 | 14.833 | Q |
| 2 |  הארי הפוורת' (בריטניה) | 5.6 | 9.033 |  | 14.633 | 5.6 | 9.300 |  | 14.900 | 14.766 | Q |
| 3 |  אוורל בנוביץ' (קרואטיה) | 5.6 | 8.966 |  | 14.566 | 5.6 | 9.300 |  | 14.900 | 14.733 | Q |
| 4 |  איגור רדיבילוב (אוקראינה) | 5.6 | 9.300 |  | 14.900 | 5.6 | 8.900 |  | 14.500 | 14.700 | Q |
| 5 |  ג'ייק ג'רמן (בריטניה) | 6.0 | 9.266 | 0.100 | 15.166 | 5.6 | 8.633 |  | 14.233 | 14.699 | Q |
| 6 |  קרלוס יולו (הפיליפינים) | 5.6 | 9.300 | 0.100 | 14.800 | 5.6 | 8.966 |  | 14.566 | 14.683 | Q |
| 7 |  ארתור דבטיאן (ארמניה) | 5.6 | 9.033 | 0.100 | 14.533 | 5.6 | 9.200 |  | 14.800 | 14.666 | Q |
| 8 |  מהדי אולפתי (איראן) | 5.6 | 9.066 |  | 14.666 | 5.6 | 8.900 |  | 14.500 | 14.583 | Q |
| 9 |  אשר הונג (ארצות הברית) | 6.0 | 8.800 | 0.100 | 14.700 | 5.6 | 8.933 | 0.100 | 14.433 | 14.566 | R1 |
| 10 |  אדם אסיל (טורקיה) | 6.0 | 9.266 |  | 15.266 | 5.6 | 8.100 |  | 13.700 | 14.483 | R2 |
| 11 |  לי ג'אן-הו (קוריאה הדרומית) | 5.6 | 8.933 |  | 14.533 | 5.6 | 8.933 | 0.300 | 14.233 | 14.383 | R2 |
| 12 |  וטארו טאניגאווה (יפן) | 5.2 | 9.100 |  | 14.300 | 5.6 | 8.500 |  | 14.100 | 14.200 | / |
| 13 |  קאסימיר שמידט (הולנד) | 5.6 | 8.600 |  | 13.900 | 5.6 | 8.800 |  | 14.400 | 14.150 | / |
| 14 |  שק וואי הונג (הונג קונג) | 6.0 | 7.966 | 0.300 | 13.666 | 5.6 | 8.933 |  | 14.533 | 14.099 | / |
| 15 |  קווין פנב (בולגריה) | 5.4 | 8.900 | 0.300 | 14.000 | 5.2 | 8.900 | 0.100 | 14.000 | 14.000 | / |
| 16 |  אודריס נין רייס (הרפובליקה הדומיניקנית) | 5.6 | 9.166 |  | 14.766 | 5.6 | 7.900 | 0.300 | 13.200 | 13.983 | / |
| 17 |  ריידרלי ספאטה (ספרד) | 5.6 | 8.700 |  | 14.300 | 5.6 | 7.866 | 0.300 | 13.166 | 13.733 | / |
| 18 |  עומר מוחמד (מצרים) | 5.2 | 7.800 | 0.300 | 12.700 | 4.8 | 7.866 | 0.300 | 12.366 | 12.533 | / |
תוצאות > מקבילים

| מקום | מתעמל | ציון D | ציון E | ענישה | סך הכול | תוצאה |
| --- | --- | --- | --- | --- | --- | --- |
| 1 |  זו ג'ינגיואן (סין) | 6.9 | 9.300 |  | 16.200 | Q |
| 2 |  ג'אנג בוהנג (סין) | 6.4 | 8.933 |  | 15.333 | Q |
| 3 |  שינוסוקה אוקה (יפן) | 6.5 | 8.800 |  | 15.300 | Q |
| 4 |  אולג ורניאייב (אוקראינה) | 6.6 | 8.666 |  | 15.266 | Q |
| 5 |  לוקאס דאוזר (גרמניה) | 6.6 | 8.566 |  | 15.166 | Q |
| 6 |  איליה קובטון (אוקראינה) | 6.7 | 8.466 |  | 15.166 | Q |
| 7 |  פרהאט אריג'ן (טורקיה) | 6.9 | 8.133 |  | 15.033 | Q |
| 8 |  וטארו טאניגאווה (יפן) | 6.3 | 8.700 |  | 15.000 | Q |
| 9 |  קאזומה קאיה (יפן) | 6.3 | 8.633 |  | 14.933 | – |
| 10 |  ג'ו פרייזר (בריטניה) | 6.5 | 8.433 |  | 14.933 | R1 |
| 11 |  דייקי האשימוטו (יפן) | 6.1 | 8.733 |  | 14.833 | – |
| 12 |  שיאו רואוטנג (סין) | 6.0 | 8.800 |  | 14.800 | – |
| 13 |  כריסטופר מיסארוש (הונגריה) | 6.4 | 8.333 |  | 14.733 | R2 |
| 14 |  אנחל ברחס (קולומביה) | 6.7 | 8.000 |  | 14.700 | R3 |
תוצאות > מתח

| מקום | מתעמל | ציון D | ציון E | ענישה | סך הכול | תוצאה |
| --- | --- | --- | --- | --- | --- | --- |
| 1 |  ג'אנג בוהנג (סין) | 6.5 | 8.633 |  | 15.133 | Q |
| 2 |  טאנג צ'יה-האנג (הרפובליקה הסינית) | 6.3 | 8.633 |  | 14.933 | Q |
| 3 |  טקאקי סוגינו (יפן) | 6.6 | 8.133 |  | 14.733 | Q |
| 4 |  טין סרביץ' (קרואטיה) | 6.3 | 8.300 |  | 14.600 | Q |
| 5 |  שינוסוקה אוקה (יפן) | 5.9 | 8.633 |  | 14.533 | Q |
| 6 |  אנחל ברחס (קולומביה) | 6.7 | 7.766 |  | 14.466 | Q |
| 7 |  סו וידה (סין) | 6.0 | 8.400 |  | 14.400 | Q |
| 8 |  מריוס גאורגיו (קפריסין) | 5.9 | 8.466 |  | 14.366 | Q |
| 9 |  יומין אבאדיני (איטליה) | 5.9 | 8.300 |  | 14.200 | R1 |
| 10 |  ג'ו פרייזר (בריטניה) | 6.4 | 7.800 |  | 14.200 | R2 |
| 11 |  פרד ריצ'רד (ארצות הברית) | 5.8 | 8.366 |  | 14.166 | R3 |
ביאורים

↑  מתעמלים שרצו לעלות לגמר הקפיצות ביצעו קפיצה שנייה, כאשר ממוצע הקפיצות הוא שקבע את תוצאת המוקדמות שלהם. רק הקפיצה הראשונה נחשבה לציון קרב רב קבוצתי ואישי.
↑  בכל קבוצה, 4 מתעמלים שובצו לבצע כל מכשיר, כאשר התוצאה הנמוכה לא נחשבה לציון הקבוצתי (מסומנת בכתב נטוי). בחלק מהקבוצות המתעמל הרביעי בחר שלא לבצע את התרגיל (מסומן באמצעות –).
↑  24 המתעמלים המובילים בשלב המוקדמות התקדמו לגמר קרב רב אישי, עם מגבלה של שני מתעמלים למדינה. במקרים בהם יותר משני מתעמלים מאותה מדינה דורגו בין 24 המובילים, המתעמל האחרון מביניהם לא העפיל לגמר (מסומן באמצעות –), ובמקומו העפיל המתעמל הבא אחריו.
הערות שוליים

↑  Artistic Gymnastics Men's Events Qualification, באתר אולימפיאדת פריז (2024), 27 ביולי 2024
↑  Artistic Gymnastics Men's Team Qualification, באתר התאחדות ההתעמלות הבין-לאומית, 27 ביולי 2024
↑  Artistic Gymnastics Men's All-Around Qualification, באתר התאחדות ההתעמלות הבין-לאומית, 27 ביולי 2024
↑  Artistic Gymnastics Men's Floor Exercise Qualification, באתר התאחדות ההתעמלות הבין-לאומית, 27 ביולי 2024
↑  Artistic Gymnastics Men's Pommel Horse Qualification, באתר התאחדות ההתעמלות הבין-לאומית, 27 ביולי 2024
↑  Artistic Gymnastics Men's Still Rings Qualification, באתר התאחדות ההתעמלות הבין-לאומית, 27 ביולי 2024
↑  Artistic Gymnastics Men's Vault Qualification, באתר התאחדות ההתעמלות הבין-לאומית, 27 ביולי 2024
↑  Artistic Gymnastics Men's Parallel Bars Qualification, באתר התאחדות ההתעמלות הבין-לאומית, 27 ביולי 2024
↑  Artistic Gymnastics Men's Horizontal Bar Qualification, באתר התאחדות ההתעמלות הבין-לאומית, 27 ביולי 2024
הגיבן מנוטרדאם

ערך זה עוסק ברומן של ויקטור הוגו. אם התכוונתם לסרט של וולט דיסני, ראו .
| --- | --- |

אזמרלדה משקה את קווזימודו הגיבן במים
 מידע כללי
 מאת:  ויקטור הוגו 
 איורים:  לוק-אוליבייה מרסון 
 שפת המקור:  צרפתית 
 סוגה:  רומן 
 נושא:  מורשת תרבותית, מנהג, אדריכלות גותית 
 מקום התרחשות:  פריז, Cour des miracles, כיכר העירייה של פריז, נוטרדאם, Palais de Justice, Paris 
 תקופת התרחשות:  1482 
 הוצאה
 תאריך הוצאה:  1831 
 מספר עמודים:  940,512 
 
קתדרלת נוטרדאם דה פארי ומגדלי הפעמונים.
יש הטוענים שקתדרלת נוטרדאם דה פארי היא הגיבורה הראשית של הספר
"עמנואל", הפעמון הגדול בו צלצל קווזימודו.
הגיבן מנוטרדאם (בצרפתית: Notre-Dame de Paris; "נוטרדאם מפריז"). הוא הרומן הגדול הראשון של הסופר הצרפתי ויקטור הוגו שנכתב בשנת 1831. הספר תורגם לשפות רבות, זכה להצלחה כבירה בעולם ועובד למספר מחזות וסרטים.
במרכז הספר המקורי עומדת הקתדרלה עצמה, והוגו מקדיש עמודים רבים כדי לתאר אותה, ולפרוש את השקפת עולמו האומנותית. לכן הוגו לא אהב את התרגום לאנגלית, שמעמיד בכותרת הספר את הגיבן עצמו, ולא את המבנה.
מבנה הספר

הספר מחולק לאחד עשר ספרים, שכל אחד מהם כולל שניים עד שמונה פרקים, ומספר את סיפורם של קווזימודו, הגיבן המעוות והחירש המצלצל בפעמונים של קתדרלת נוטרדאם, אזמרלדה הצוענייה היפהפייה, פבוס – קצין ומושא אהבתה, פייר גרינגואר – צעיר המאוהב באזמרלדה, והארכידיאקון קלוד פרולו, אפוטרופוסו של קווזימודו, הכרוך גם הוא אחר אזמרלדה, באהבה אסורה ומעוותת. דמות נוספת המניעה את העלילה היא האחות גודול, סגפנית ערירית, אשר בתה נחטפה שנים רבות לפני ההתרחשויות בספר על ידי צוענים ובעקבות כך היא מתעבת צוענים ואת אזמרלדה בפרט.
בנוסף ישנם בספר מספר פרקים ארוכים בהם מתאר הוגו את קתדרלת הנוטרדאם ואת פריז של ימי הביניים, ושוטח את תפיסתו האומנותית והאדריכלית. פרקים אלו הושמטו במהדורות הראשונות, ולאחר שהספר זכה להצלחה כבירה הם נוספו במהדורות המאוחרות.
דמויות מרכזיות

קווזימודו (Quasimodo): אסופי גיבן, בעל עין אחת, צולע ומכוער, אשר עובד כמצלצל הפעמונים של קתדרלת הנוטרדאם ובשל כך שמיעתו נפגעה. קווזימודו התייתם בגיל צעיר ואומץ בידי הכומר קלוד פרולו. הוא נלעג בשל כיעורו, ובשל כך שומר על מרחק מרוב האנשים.
קלוד פרולו (Clude Frollo): כומר קתולי והארכידיאקון של נוטרדאם ואביו המאמץ של קווזימודו. חוקר את מדעי האלכימיה ומלמד את המלך בסתר. מאוהב באזמרלדה אך שונא אותה על כך, משום שככומר אסור לו לאהוב אישה. ומוביל בסוף להוצאתה להורג. בסוף הרומן קווזימודו דוחף אותו אל מותו.
אזמרלדה (Esmeralda): אסופית צעירה שגדלה בין הצוענים ומגיעה איתם לפריז. מתפרנסת מריקודי רחוב. במהלך הספר היא נחטפת על ידי קווזימודו לבקשת פרולו, ומתאהבת בפבוס. בסוף הרומן הוצאה להורג.
דז'אלי (Djali): העז של אזמרלדה.
פבוס דה שאטופר (Phœbus de Châteaupers): קצין בחיל הקשתים המלכותי ומושא אהבתה של אזמרלדה. הציל את אזמרלדה מניסיון חטיפה של קלוד פרולו וקווזימודו. נהנתן גס ורודף שמלות.
פייר גרינגואר (Pierre Gringoire): מחזאי מיוסר, אשר נחטף בידי תושבי חצר הניסים ונדון למוות, עד שאזמרלדה מצילה את חייו על ידי נישואיה לו. מבוסס על דמות אמיתית (אך בשינוי משמעותי של קורות חייו ואפילו השנים שבהן חי).
ז'אן פרולו (Jehan Frollo): אחיו הצעיר והמפונק של קלוד פרולו. סטודנט בעייתי התלוי באחיו הגדול מבחינה כספית. נהרג בידי קווזימודו בהתקפה על קתדרלת נוטרדאם.
האחות גודול: סגפנית שבתה התינוקת נחטפה ממנה בידי צוענים, ובשל כך חיה מזה 15 שנים בכוך קטן עם הנעל של התינוקת האבודה, חיה ממזון שהיא מקבלת כצדקה, ומתעבת צוענים, ואת אזמרלדה בפרט. מתה משברון לב כשמוציאים את אזמרלדה להורג, כיוון שהיא מגלה שהיא בתה האבודה.
עיבודים לקולנוע לתיאטרון ולטלוויזיה

סרט אילם משנת 1905 בשם "אסמרלדה".
סרט אילם נוסף משנת 1911.
סרט אילם משנת 1917 בכיכובה של תידה בארה.
סרט אילם משנת 1922 בשם אסמרלדה.
סרט אילם משנת 1923 בכיכובו של לון צ'ייני.
הסרט המדבר הראשון יצא בשנת 1939 בכיכובם של צ'ארלס לוטון ומורין או'הרה.
סרט צרפתי משנת 1956.
עיבוד יפני משנת 1957.
סדרה ברזילאית משנת 1957.
סדרה בריטית משנת 1966.
סרט טלוויזיה משנת 1977.
סרט טלוויזיה משנת 1982. בתפקיד קווזימודו אנטוני הופקינס.
סרט הנפשה טלוויזיוני של אולפני ברבנק אוסטרליה משנת 1986.
סרט הנפשה של חברת וולט דיסני משנת 1996.
סרט הנפשה של UAV Corporation משנת 1996 בשם The Secret of the Hunchback of Notre Dame.
סרט הנפשה של חברת Sony משנת 1996.
סרט הנפשה של חברת Jetlag משנת 1996.
מחזמר ישראלי לכל המשפחה משנת 1996. בתפקיד קווזימודו דודו פישר.
סרט טלוויזיה קנדי משנת 1997. בתפקיד דון פרולו ריצ'רד האריס.
סדרת הנפשה משנת 1996 בשם "הגיבן מנוטרדאם – הרפתקאותיו הקסומות של קווזימודו". מבוסס באופן רופף על הספר.
מחזמר צרפתי משנת 1998 בשם Notre-Dame de Paris.
עיבוד מוזיקלי משנת 1999.
עיבוד פרודי משנת 1999.
עיבוד תיאטרוני של חברת וולט דיסני המבוסס על סרטם משנת 1996 (בשנת 1999 הוצג לראשונה בגרמנית, וב-2014 באנגלית (אנ')).
עיבוד מוזיקלי איטלקי משנת 2002.
המשך לסרט ההנפשה של דיסני מ-1996 משנת 2002 בשם "הגיבן מנוטרדאם 2: סוד הפעמון".
הצגה ישראלית למבוגרים משנת 2013. בתפקיד קווזימודו אלון אופיר.
תרגומים לעברית

הספר תורגם מספר פעמים לשפה העברית:
תרגום ראשון לעברית יצא תחת השם "המכשפה מפריס" – בתרגומו של יעקב שטיינברג, הוצאת אמנות 1931. תרגום זה הודפס לאחרונה בשנת 1965.
כמו כן, יצא הספר לאור בתרגומים הבאים:
הגיבן מנוטר-דם – תרגם דן סואן, הוצאת מ. מזרחי 1956.
הגיבן מנוטר-דאם – תרגום לילדים של יצחק לבנון, הוצאת עפר 1970.
הגיבן מנוטרדאם – תרגום של סיפור הסרט של וולט דיסני, הוצאת ידיעות אחרונות 1996.
הגבן מנוטרדאם על פי ויקטור הוגו – עיבדה לעברית עטרה אופק, הוצאת ענבל 1996.
הגיבן מנוטרדאם על פי ויקטור הוגו – נוסח עברי בינה אופק, הוצאת עופרים 1996.
הגיבן מנוטרדאם – תרגם ארז וולק, הוצאת ידיעות ספרים 2013.
עיבודים לשירה

בישראל אף נכתב על ידי רחל שפירא השיר "אסמרלדה" בביצוע גלי עטרי, על אותו מקרה בו אסמרלדה נתנה לגיבן מים צוננים לאחר שכל אנשי העיר לעגו לו.
בנוסף, תורגם לעברית השיר "Belle" (יָפה) מתוך המחזמר הצרפתי "Notre Dame de Paris" על ידי מקס שפקס לבקובסקי. בעברית נקרא "החטא של אזמרלדה" שבוצע על ידי: אלון שר, לירון רמתי ומאור תיתן – מתוך האלבום "אהבה עולמית".
ראו גם

הגיבן מנוטרדאם (סרט, 1996) – העיבוד הקולנועי של דיסני לספר.
עלובי החיים – ספר נוסף מאת ויקטור הוגו.